《泰安灵岩寺》
明代·文林

疋马强支持，长途入翠微。山高日初上，秋老树还稀。

门外一溪隔，林中孤衲依。虚堂云卧冷，似醉未能归。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。